NORAKSTS

|  |  |
| --- | --- |
| 25.05.2023. | Nr.5/19 |

###### PAR DALĪBU LATVIJAS TŪRISMA INFORMĀCIJAS ORGANIZĀCIJU ASOCIĀCIJĀ LATTŪRINFO

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – nav**, **ATTURAS – 3** (G.Kurlovičs, A.Rublis, A.Tomašūns),

Lai īstenotu sabiedrības virzītu vietējo attīstību, veicinot Jelgavas atpazīstamību kā tūrisma galamērķi un nozīmīgu pasākumu vietu, Jelgavas dome ar 2002. gada 5. decembra lēmumu Nr.23/6 “Par iestāšanos Latvijas tūrisma informācijas organizāciju asociācijā LATTŪRINFO” iestājās minētajā biedrībā.

Saglabājot dalību biedrībā, tiks popularizēta Jelgavas pilsēta, īstenota Jelgavas tēla atpazīstamība ne tikai nacionālā līmenī, bet arī ārpus valsts robežām. Dalība biedrībā sekmēs tūristu un dažādu pasākumu apmeklētāju skaita pieaugumu, kas pozitīvi ietekmēs uzņēmējdarbības attīstību Jelgavas valstspilsētas administratīvajā teritorijā.

Pamatojoties uz Pašvaldību likuma 4.panta pirmās daļas 5., 12.punktu, 10.panta pirmās daļas 9.punktu, 79.panta trešo un ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atbalstīt Jelgavas valstspilsētas pašvaldības dalību biedrībā “Latvijas tūrisma informācijas organizāciju asociācija LATTŪRINFO”.

2. Pilnvarot Jelgavas valstspilsētas pašvaldības iestādes “Jelgavas reģionālais tūrisma centrs” vadītāju pārstāvēt Jelgavas valstspilsētas pašvaldības intereses biedrībā “Latvijas tūrisma informācijas organizāciju asociācija LATTŪRINFO”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 26. maijā